மாண்ட்ராய்டைட்டு

மாண்ட்ராய்டைட்டு (Montroydite) என்பது  HgO என்ற மூலக்கூற்று வாய்ப்பாட்டால் விவரிக்கப்படும் பாதரசத்தின் பாதரச(II) ஆக்சைடு கனிம வடிவமாகும். இது ஓர் அரிய பாதரச கனிமமாகும். அமெரிக்காவின் டெக்சசு மாநிலம் பிரீவுசுடர் மாகாணத்தின் தெர்லிங்குவா சுரங்க மாவட்டத்தில் முதன் முதலாக மாண்ட்ராய்டைட்டு கண்டறியப்பட்டது. சுரங்கத்தின் உரிமையாளராக இருந்த மான்ட்ராய்டு சார்ப்பு நினைவாக கனிமத்திற்கு மாண்ட்ராய்டைட்டு எனப் பெயரிடப்பட்டது. 

நீர்வெப்பப் பகுதி பாதரச படிவுகளில் மாண்ட்ராய்டைட்டு காணப்படுகிறது. இதனுடன் சேர்ந்து காணப்படும் தாதுக்களாக தாயக பாதரசம், சின்னபார், மெட்டா சின்னபார், கேலோமெல், எக்லெசுடோனைட்டு, தெர்லிங்குவைட்டு, மோசசைட்டு, கிளீனைட்டு, எட்கர்பைலைட்டு, இயிப்சம், கால்சைட்டு மற்றும் டோலமைட்டு போன்ற கனிமங்கள் அறியப்படுகின்றன்றன.. 

 மேற்கோள்கள் 

பகுப்பு:பாதரசக் கனிமங்கள்
பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்